***Metroid*** er en spillserie utgitt av Nintendo, der spilleren trer inn i rollen som den kvinnelige dusørgjegeren Samus Aran på forskjellige oppdrag, oppdrag som ofte involverer å tilintetgjøre den titulære *metroid*-rasen – en organisme med et potensial til å utslette livet i galaksen om den skulle falle i feil hender. Det første spillet i serien, *Metroid*, ble sluppet på NES i 1986. Det siste spillet i serien, Metroid Dread, ble lansert på Nintendo Switch i 2021.

En skiller gjerne mellom seriens numererte hovedserie og *Metroid Prime*-serien. Hovedserien består av fem spill hvor alle foregår på et todimensjonalt plan. *Metroid Prime*-serien består av tre tredimensjonale førstepersonsspill. *Metroid Prime*-serien er kronologisk plassert mellom *Metroid* og *Metroid II: Return of Samus*, nærmere bestemt før *metroid*-rasen ble utryddet.

### Metroid Prime-trilogien

*Metroid Prime* ble utgitt til Nintendo GameCube i 2002. Oppfølgeren, *Metroid Prime 2: Echoes* ble utgitt til GameCube i 2004. Siste spill i den originale *Metroid Prime*-trilogien, *Metroid Prime: Corruption* kom til Nintendo Wii i 2007. En samlepakke som pakket sammen *Metroid Prime: Corruption* sammen med oppdaterte versjoner av de to foregående *Metroid Prime*-spillene ble utgitt til Nintendo Wii under tittelen *Metroid Prime Trilogy* i 2009.

Under Electronic Entertainment Expo 2017 annonserte Nintendo at et nytt spill i *Metroid Prime*-serien var under utvikling til Nintendo Switch, *Metroid Prime 4*. Spillet antas å ha vært under utvikling av en gruppe fra Namco Bandai[]. I januar 2019 ble det annonsert at den daværende versjonen av spillet skulle forkastes og utviklingen startes på nytt med Retro Studios, utviklerne av den originale *Metroid Prime*-trilogien, som utvikler.

Spill
-----

| Tittel | Plattform | Utgivelsesår |
| --- | --- | --- |
| *Metroid* | Nintendo Entertainment System | 1986 |
| *Metroid II: Return of Samus* | Game Boy | 1992 |
| *Super Metroid* | Super Nintendo Entertainment System | 1994 |
| *Metroid Fusion* | Game Boy Advance | 2002 |
| *Metroid Prime* | Nintendo GameCube | 2002 |
| *Metroid: Zero Mission* | Game Boy Advance | 2004 |
| *Metroid Prime 2: Echoes* | Nintendo GameCube | 2004 |
| *Metroid Prime Pinball* | Nintendo DS | 2005 |
| *Metroid Prime Hunters* | Nintendo DS | 2006 |
| *Metroid Prime 3: Corruption* | Wii | 2007 |
| *Metroid Prime Trilogy* | Wii | 2009 |
| *Metroid: Other M* | Wii | 2010 |
| *Metroid Prime: Federation Force* | Nintendo 3DS | 2016 |
| *Metroid: Samus Returns* | Nintendo 3DS | 2017 |
| *Metroid Dread* | Nintendo Switch | 2021 |
| *Metroid Prime Remastered* | Nintendo Switch | 2023 |

Referanser
----------

1. ↑  «Metroid Prime 4 skrotes – begynner på nytt med Retro Studios som utvikler». Gamer.no. 25. januar 2019. Besøkt 9. februar 2019.

Eksterne lenker
---------------

* (en) *Metroid* hos Giant Bomb Rediger på Wikidata

* (en) *Metroid* hos VGMdb Rediger på Wikidata

* (en) *Metroid* hos MobyGames Rediger på Wikidata

| * v
* d
* r
*Metroid* |
| --- |
| Hovedserie | 

|  |
| --- |
| *Metroid*  **·** *II: Return of Samus* **·** *Super Metroid* **·** *Fusion* **·** *Other M* **·** *Dread* |
| Nyutgaver | *Zero Mission* **·** *Samus Returns* |

 |  |
| Metroid Prime | 

|  |
| --- |
| *Metroid Prime* **·** *2: Echoes* **·** *3: Corruption* **·** *4* |
| Nyutgaver | Metroid Prime Trilogy **·** Metroid Prime Remastered |
| Andre | *Pinball* **·** *Hunters* **·** *Federation Force* |

 |

Portal: Videospill